9ο ΓΥΜΝΑΣΙΟ ΚΑΛΛΙΘΕΑΣ

Γ` ΤΑΞΗ

ΑΡΧΑΙΑ ΕΛΛΗΝΙΚΑ

ΕΝΟΤΗΤΑ 9

ΛΕΞΟΛΟΓΙΟ: **Δίκη**

**ΠΑΡΑΓΩΓΑ:** Δίκη, δίκην (= σαν)

δικαστής, δικάζω, δικαστήριο, δικαστηριακός, δικανικός, δικαστικός (λειτουργός), δικαστικά, ιατροδικαστής,

δικάζω , δικάζομαι, δικάσιμος, -η (=ημέρα κατά την οποία δικάζεται μια υπόθεση, διεξάγεται μια δίκη), το δεδικασμένον

δίκαιος, το δίκιο, δικαίως / δίκαια, δικαιοσύνη

δικαιούμαι, δικαίωμα, δικαιωματικός, δικαιωματικά, δικαιώνω/ δικαιώνομαι

δικαιωμένος, δικαίωση

**ΣΥΝΘΕΤΑ:** στρατοδικείο / ναυτοδικείο / αεροδικείο, ειρηνοδικείο, κακουργιοδικείο, πλημμελειοδικείο

δικαιολογία, δικαιολογώ, δικαιολόγηση, δικαιολόγημα, δικαιολογητικός, -ά

δικηγορώ (δίκη + αγορά/ = ασκώ το επάγγελμα του δικηγόρου), δικηγορία, δικηγόρος, δικηγορίσκος, δικολάβος (= πρακτικός δικηγόρος, στρεψόδικος)

δικόγραφο, δικογραφία (=το σύνολο των εγγράφων που αφορά μια δικαστική υπόθεση), δικονομία (=το σύνολο των νομικών διατάξεων που ρυθμίζουν την απονομή της δικαιοσύνης), δικονομικός

δικαιοπραξία (=μεταβολή ή κατάργηση μιας νομικής σχέσης η οποία αναγνωρίζεται από το αστικό δίκαιο), δικαιοπραγώ (=απονέμω δικαιοσύνη, ενεργώ δίκαια)

δικαιοκρίτης, δικαιοκρισία

δικαιοδοσία (=εξουσιοδότηση, αρμοδιότητα), δικαιοδότης (=δικαστής)

δικαιούχος, δικαιοφύλακας (= αξιωματούχος της εκκλησίας)

υπόδικος, ένδικος, διάδικος, αντίδικος, αντιδικώ, αντιδικία, φιλόδικος, φυγόδικος, ακριβοδίκαιος, φιλοδίκαιος, δικαιοφανής, δικαιόφρονας, δικαιοφροσύνη

αδικώ, άδικος, αδίκημα, αδικία, στρεψόδικος, στρεψοδικία, στρεψοδικώ

εκδικούμαι, εκδίκηση, εκδικητής, εκδικητικός, εκδικητικά, εκδικητικότητα

καταδικάζω, καταδίκη, κατάδικος, καταδικαστικός, καταδικαστέος

προδικάζω, ξαναδικάζω, εκδικάζω, εκδίκαση, επανεκδικάζω, επανεκδίκαση

επιδικάζω, επίδικος

χειροδικώ, χειροδικία, αυτοδικία

**ΑΣΚΗΣΕΙΣ**

1. Να επιλέξετε 5 (πέντε) από τις παραπάνω λέξεις και να φτιάξετε προτάσεις που να αποδίδουν το νόημα τους.
2. Να συμπληρώσετε τις παρακάτω προτάσεις με τα ρήματα που σας δίνονται (2 ρήματα περισσεύουν):

**δικαιούμαι, δικαιολογώ, εκδικούμαι, αδικώ, επιδικάζω, προδικάζω, καταδικάζω, δικηγορώ**

* Το δικαστήριο τον \_\_\_\_\_\_\_\_\_\_\_\_\_\_\_\_\_\_\_\_\_\_ σε θάνατο για τα εγκλήματά του.
* Μην τους \_\_\_\_\_\_\_\_\_\_\_\_\_\_\_\_\_\_\_! Ήξεραν πολύ καλά τι έκαναν και πόσο σοβαρές συνέπειες θα είχαν οι πράξεις τους.
* H διαδικασία που ακολούθησε στη συζήτηση ήταν προκλητική και δυστυχώς \_\_\_\_\_\_\_\_\_\_\_\_\_\_\_\_\_\_\_ το αποτέλεσμά της.
* Όσοι είναι χαμηλοσυνταξιούχοι \_\_\_\_\_\_\_\_\_\_\_\_\_\_\_\_\_\_\_\_\_ το επίδομα αλληλεγγύης.
* Το δικαστήριο \_\_\_\_\_\_\_\_\_\_\_\_\_\_\_\_\_\_\_\_\_\_ στον παθόντα το ποσό του ενός εκατομμυρίου δραχμών για ψυχική οδύνη.
* Μετά το ατύχημα που είχε δεν μπόρεσε να ξαναμιλήσει και σταμάτησε να \_\_\_\_\_\_\_\_\_\_\_\_\_\_\_\_\_\_\_\_\_\_.
1. Να συμπληρώσετε τις παρακάτω προτάσεις με τα επίθετα που σας δίνονται (2 επίθετα περισσεύουν):

**ακριβοδίκαιος, φυγόδικος, δικαιωματικός, δικάσιμος, άδικος, εκδικητικός, καταδικαστέος**

* H φοροδιαφυγή είναι \_\_\_\_\_\_\_\_\_\_\_\_\_\_\_\_\_\_\_\_ πράξη.
* Ο κατηγορούμενος σκόπιμα δεν παρουσιάστηκε στο δικαστήριο τη μέρα και την ώρα της δίκης του και καταδικάστηκε ως \_\_\_\_\_\_\_\_\_\_\_\_\_\_\_\_\_\_\_\_\_\_.
* Έκανε \_\_\_\_\_\_\_\_\_\_\_\_\_\_\_\_\_\_\_\_ μοιρασιά της περιουσίας του. Έτσι κανένα από τα παιδιά του δεν είχε παράπονο.
* Μετά την αναβολή που ζήτησε και πήρε ο αντίδικος ορίστηκε νέα \_\_\_\_\_\_\_\_\_\_\_\_\_\_\_\_\_\_\_\_ στις δέκα Απριλίου.
* Όχι μόνο δεν τον συγχώρησε με τίποτε αλλά του έκανε μεγάλο κακό όταν του δόθηκε η ευκαιρία, γιατί στην πραγματικότητα ήταν \_\_\_\_\_\_\_\_\_\_\_\_\_\_\_\_\_\_\_\_\_ χαρακτήρας.
1. Να συμπληρώσετε τις παρακάτω προτάσεις με τα ουσιαστικά που σας δίνονται (2 ουσιαστικά περισσεύουν):

**δικαίωση, δικαιοδοσία, χειροδικία, δικαιολόγηση, στρεψοδικία, εκδίκαση, αντιδικία**

* Ξέσπασε \_\_\_\_\_\_\_\_\_\_\_\_\_\_\_\_\_\_\_\_\_ μεταξύ των κομμάτων για τον εκλογικό νόμο.
* Διαφωνούσαν αν το άνοιγμα των σχολείων υπάγεται στη \_\_\_\_\_\_\_\_\_\_\_\_\_\_\_\_\_\_\_\_\_\_ της νομαρχίας ή του υπουργού.
* Προσπάθησε με τις \_\_\_\_\_\_\_\_\_\_\_\_\_\_\_\_\_\_ του να παραπλανήσει τους συνομιλητές του.
* H λογομαχία τους κατέληξε σε \_\_\_\_\_\_\_\_\_\_\_\_\_\_\_\_\_\_\_\_\_\_, παρότι κάποιοι ψυχραιμότεροι προσπάθησαν να τους χωρίσουν.
* Ύστερα από μακροχρόνιους δικαστικούς αγώνες ήρθε επιτέλους η \_\_\_\_\_\_\_\_\_\_\_\_\_\_ για τους γονείς του θύματος.

